Cheneral Rodrigesas

Cheneral Rodrigesas () – miestas Argentinoje, Buenos Airių provincijoje, Didžiųjų Buenos Airių aglomeracijos pakraštyje, 51 km į vakarus nuo Buenos Airių centro. Partido centras. Yra geležinkelio stotis. Vystoma mašinų (traktorių surinkimo), maisto (pieno) pramonė. Apylinkėse auginami kviečiai, kukurūzai, saulėgrąžos, sojos, veisiami galvijai. Yra Švč. Karmelio kalno Dievo Motinos katalikų bažnyčia.

 Istorija 
Gyvenvietė ėmė kurtis 1864 m. nutiesus geležinkelį. Oficialiai įkurta 1878 m. ir pavadinta vieno iš nepriklausomybės kovotojų, generolo Martino Rodrigeso (Martín Rodríguez) garbei.

 Sportas 
 Club Deportivo y Mutual Leandro N. Alem (futbolas)
 La Ellerstina Polo Club (polas)

 Šaltiniai 

Kategorija:Buenos Airių provincijos miestai